Drie Eskom-base by Koeberg geskorsSuid-Afrika se Koeberg-kernkragstasie Eskom het aangekondig hy het drie senior bestuurders by sy Koeberg-kragstasie in die Wes-Kaap geskors. “Eskom het die kragstasie se bestuurder en die aanlegbestuurder voorlopig geskors weens die verspreiding van dokumentasie wat ongemagtigde feite en aannames bevat met betrekking tot Koeberg se produksieplan en in besonder, die vervanging van die stoomkragopwekker,” het Eskom in ŉ verklaring gesê. “Die moontlike vooroordeel wat die ongemagtigde optrede van die geskorste personeel vir Eskom veroorsaak het, word ondersoek.” Meer inligting is nie bekend gemaak nie. In ŉ onverwante voorval het Eskom Koeberg se veiligheidsbestuurder geskors nadat ŉ hommeltuig in die aanleg neergestort het. “Dié bestuurder is as ŉ voorsorgmaatreël geskors, terwyl die voorval ten volle ondersoek word. Die voorval is strydig met kern-veiligheidsmaatreëls. Die saak is ook by die polisie aangemeld, aangesien Koeberg ŉ nasionale sleutelpunt is.”